b'\n_START_ARTICLE_\nRakov oddelek\n_START_SECTION_\nZgodba\n_START_PARAGRAPH_\nPisatelj je dogajanje umestil v leto 1955, dve leti po smrti Stalina. Odvija se v Ta\xc5\xa1kentu, na oddelku, kjer zdravijo bolnike, obolele za rakom. Bolni\xc5\xa1ka soba je prispodoba bolne stalinisti\xc4\x8dne dru\xc5\xbebe. V njej se zvrstijo mnogi sodobniki tedanje sovjetske dru\xc5\xbebe. Roman je nastajal ve\xc4\x8d kot 4 leta.\n_START_SECTION_\nKritika\n_START_PARAGRAPH_\nDelo je bilo dele\xc5\xbeno mnogih kritik, predvsem so mu o\xc4\x8ditali, da je njegov namen\xc2\xa0\xc2\xbbmu\xc4\x8diti in du\xc5\xa1evno potreti\xc2\xab\xc2\xa0sovjetske bralce. Trdili so, da je v tem romanu rak alegorija Sovjetske zveze, v kateri pisatelj vidi bolno, rakasto tvorbo, in ne medicinska bolezen. Roman so razlagali kot kodirani napad na dr\xc5\xbeavo. \xc5\xa0irila so se namigovanja, da je pisatelj namerno zbolel za rakom, saj ga je tako lahko uporabil kot alegorijo Sovjetske zveze.\n_START_SECTION_\nNavedek\n_START_PARAGRAPH_\n\xc2\xbbOd triindvajsetega januarja ste se zdravili v onkolo\xc5\xa1kem dispanzerju...\xc2\xab\xc2\xa0Dvignil je \xc5\xbeive \xc4\x8dlove\xc5\xa1ke o\xc4\x8di s papirja:\xc2\xa0\xc2\xbbIn, kako je? Je kaj bolje?\xc2\xab\xc2\xa0Oleg je za\xc4\x8dutil, da je ganjen, da ga je kar stisnilo v grlu. Kako malo je treba: posaditi \xc4\x8dlove\xc5\xa1ke ljudi za te zoprne mize \xe2\x80\x93 in \xc5\xbee je \xc5\xbeivljenje \xc4\x8disto druga\xc4\x8dno._NEWLINE_\xe2\x80\x94\xe2\x80\x89(2. del, str. 198)'